stanford-oval/wikipedia huggingface dataset:
Bergiselschanze
Historia

Ensimmäiset luonnonmäet Innsbruckiin tehtiin vuonna 1906 ja ensimmäinen hyppyrimäki vuonna 1908 Husslhofiin. Bergiseliin tehtiin ensimmäinen K50-luonnonmäki vuonna 1927, josta alkaen siellä on järjestetty kansainvälisiä mäkihyppykilpailuja. Vuoden 1933 MM-kilpailuja varten rakennettiin uusi puinen K70-hyppyrimäki, joka romahti vuonna 1941 ja vierailulla olleista jalkapallojoukkueista kuoli neljä jäsentä. Toisen maailmansodan jälkeen rakennettiin uusi K80-hyppyrimäki, joka valmistui vuonna 1948. Vuosien 1964 ja 1976 talviolympialaisia varten hyppyrimäkeä, katsomoa ja muita tiloja suurennettiin ja modernisoitiin. Se toimi myös olympialaisten avajaisten pitopaikkana, päättäjäiset järjestettiin Olympiahallessa. Vuoden 1962 remontin jälkeen K-piste sijaitsi 90,5 metrissä ja vuoden 1974 remontin jälkeen 95 metrissä ja myöhemmin 106 metrissä. Hyppyrimäkeä remontoitiin myös vuonna 1984 seuraavan vuoden MM-kilpailuja varten, remontin jälkeen K-piste sijaitsi 110 metrissä ja HS-pisteeksi asetettiin myöhemmin 115 metriä.
Nykyinen Zaha Hadidin suunnittelema 50 metriä korkea hyppytorni on avattu vuonna 2001 ja monet hyppääjät pitävät tätä modernia tornia mukavana suorituspaikkana. Uuden hyppyrimäen rakentamisen yhteydessä rakennettiin myös hiihtohissi ja alastulorinteeseen asennettiin muovitus. Rakennustyöt maksoivat yhteensä noin 12 miljoonaa euroa. Joulukuussa 2012 vauhtimäkeen asennettiin jäähdytysjärjestelmä, joka korvattiin 2017 nykyaikaisella jäädytettävällä latuprofiililla. Kesällä 2020 HS-piste siirrettiin 130 metristä 128 metriin.
Historia > Arvokilpailuvoittajat

Talviolympialaisissa 1964 suurmäen kilpailun voitti norjalainen Toralf Engan ja talviolympialaisissa 1976 suurmäen kilpailun voitti itävaltalainen Karl Schnabl.
Mäkihypyn maailmanmestaruuden vuonna 1933 voitti sveitsiläinen Marcel Reymond ja suurmäen maailmanmestaruuden vuonna 1985 voitti norjalainen Per Bergerud ja joukkuekilpailun Suomi joukkueella Tuomo Ylipulli, Pentti Kokkonen, Matti Nykänen ja Jari Puikkonen. Vuonna 2019 suurmäen maailmanmestaruuden voitti saksalainen Markus Eisenbichler ja joukkuekilpailun Saksa joukkueella Karl Geiger, Richard Freitag, Stephan Leyhe ja Markus Eisenbichler.
Talviuniversiadeissa 1968 suurmäen kilpailun voitti japanilainen Hiroshi Itagaki ja talviuniversiadeissa 2005 suurmäen kilpailun voitti itävaltalainen Manuel Fettner.
Mäkiennätyksen kehittyminen (naiset)

Naisten mäkiennätyksen 136,0 metriä on hypännyt Sara Takanashi.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 21.1.2022 |  Martina Zanitzer | 98,0 m | Continental Cup |  |
| 21.1.2022 |  Océane Avocat Gros | 102,5 m | Continental Cup |  |
| 21.1.2022 |  Irina Avvakumova | 126,0 m | Continental Cup |  |
| 21.1.2022 |  Sara Takanashi | 127,0 m | Continental Cup |  |
| 21.1.2022 |  Jerneja Brecl | 127,5 m | Continental Cup |  |
| 21.1.2022 |  Sara Takanashi | 127,5 m | Continental Cup |  |
| 21.1.2022 |  Irina Avvakumova | 127,5 m | Continental Cup |  |
| 21.1.2022 |  Aleksandra Kustova | 131,5 m | Continental Cup |  |
| 22.1.2022 |  Sara Takanashi | 136,0 m | Continental Cup |  |
Kesämäkiennätyksen kehittyminen

Kesämäkiennätyksen 136,0 metriä on hypännyt Adam Małysz.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.9.2002 |  Gerhard Hofer | 109,0 m | Kesä-GP |  |
| 13.9.2002 |  Mathias Hafele | 110,5 m | Kesä-GP |  |
| 13.9.2002 |  Manuel Fettner | 112,5 m | Kesä-GP |  |
| 13.9.2002 |  Florian Liegl | 114,0 m | Kesä-GP |  |
| 13.9.2002 |  Reinhard Schwarzenberger | 118,5 m | Kesä-GP |  |
| 13.9.2002 |  Valery Kobelev | 126,0 m | Kesä-GP |  |
| 13.9.2002 |  Matti Hautamäki | 126,5 m | Kesä-GP |  |
| 13.9.2002 |  Martin Koch | 126,5 m | Kesä-GP |  |
| 13.9.2002 |  Martin Höllwarth | 132,0 m | Kesä-GP |  |
| 13.9.2002 |  Martin Höllwarth | 135,0 m | Kesä-GP |  |
| 13.9.2002 |  Gerhard Hofer | 105,5 m | Kesä-GP |  |
| 13.9.2002 |  Markus Eigentler | 111,5 m | Kesä-GP |  |
| 13.9.2002 |  Stefan Kaiser | 111,5 m | Kesä-GP |  |
| 13.9.2002 |  Manuel Fettner | 115,0 m | Kesä-GP |  |
| 13.9.2002 |  Christian Nagiller | 123,0 m | Kesä-GP |  |
| 13.9.2002 |  Reinhard Schwarzenberger | 127,0 m | Kesä-GP |  |
| 13.9.2002 |  Christof Duffner | 131,5 m | Kesä-GP |  |
| 14.9.2002 |  Martin Koch | 131,5 m | Kesä-GP |  |
| 31.8.2003 |  Maximilian Mechler | 131,5 m | Kesä-GP |  |
| 31.8.2003 |  Reinhard Schwarzenberger | 131,5 m | Kesä-GP |  |
| 31.8.2003 |  Rok Benkovič | 132,0 m | Kesä-GP |  |
| 31.8.2003 |  Veli-Matti Lindström | 135,0 m | Kesä-GP |  |
| 11.9.2004 |  Adam Małysz | 136,0 m | Kesä-GP |  |
| 18.11.2019 |  Jan Hörl | 144,0 m |  | Kaatunut |
Aiheesta muualla

Kuvia tai muita tiedostoja aiheesta Bergiselschanze Wikimedia Commonsissa
Mäkihypyn maailmancup kaudella 2010–2011
Bergiselschanze vuonna 1962.
Bergiselschanze kesällä 2004.
Bergiselschanze talvella 2017.
Bergiselschanzen vauhtimäkitorni.
Bergiselschanzen vauhtimäki ja alastulorinteen kumpu.
Ceahlăun kansallispuisto

Ceahlaun massiivin huippuja.
| --- | --- |
Sijainti:  Neamțin piirikunta, Romania
Pinta-ala:  77,425 km2
| --- | --- |
Tyyppi:  Kansallispuisto 
Perustettu:  1955
Hallinto:  Kotisivu: www.ceahlaupark.ro (romaniaksi)
muokkaa - muokkaa wikitekstiä - muokkaa Wikidataa
Ceahlăun kansallispuisto (romaniaksi Parcul Național Ceahlău) on kansallispuisto Romanian pohjoisosan Neamțin piirikunnassa, Itä-Karpaateilla. Kansallispuiston keskeisintä antia on 1907 metrin korkeuteen kohoava, Romanian Ólympos-vuoreksi kutsuttu Ceahlaun massiivi ympäristöineen, kasvi- ja eläinlajistoineen. Kansallispuistossa vierailu on maksullista.
Duruitoarean vesiputous.
Suojelualue perustettiin vuonna 1955, ja kansallispuisto vuonna 2000. Kansallispuiston pinta-alasta eri lähteet antavat hyvin erilaisia arvoja: 77,425 tai 1280,4426 neliökilometriä. Varsinaista kansallispuistoa ympäröi Nature 2000:n lintudirektiivin mukainen suojelualue.
Aiheesta muualla

Kuvia tai muita tiedostoja aiheesta Ceahlăun kansallispuisto Wikimedia Commonsissa
Ceahlău National Park (englanniksi) (outdooractive.com)
Webcam / Ceahlău Massif[vanhentunut linkki] (englanniksi) (outdooractive.com)
Chloe Arthur

Chloe Arthur vuonna 2019.
Chloe Arthur (s. 21. tammikuuta 1995) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa helmikuun 2021 loppuun mennessä 21 maaottelua. MM-kilpailuissa 2019 hän pääsi vaihtopelaajana kentälle yhdessä ottelussa.
Arthur edustaa kaudella 2020–2021 englantilaisseura Aston Villaa. Kausina 2018–2020 hän edusti Birmingham Cityä ja sitä ennen Bristol Cityä. Skotlannissa hän on pelannut Celticin ja Hibernianin joukkueissa.
Chloe Arthurin isä oli yksi kymmenestä kuolonuhrista Glasgow'ssa vuonna 2013 tapahtuneessa onnettomuudessa, jossa poliisihelikopteri putosi päin Clutha-nimistä pubia.
Béhanzin

| Béhanzin |
| --- | --- |
 Kuningas Béhanzin vuonna 1895.
Valtakausi:  1890-1894
Edeltäjä:  Glele
Seuraaja:  Agoli-agbo
Syntynyt:  Kondo 1844 Abomey, Dahomeyn kuningaskunta
Kuollut:  10.12.1906 Blida, Algeria
Hautapaikka:  Abomey, Dahomey (1928)
Kuningas Béhanzinin symbolireliefi.
Béhanzin Hossu Bowelle (s. 1840 Abomey, Dahomeyn kuningaskunta –k. 1906 Blida, Algeria) oli Dahomeyn kuningaskunnan hallitsija eli dadá vuosina 1889–1894 Ranskan ja Dahomeyn sotien aikana. Hänet ajettiin maanpakoon Martiniqueen ja Algeriaan.
Béhanzinin alkuperäinen nimi Kondo muutettiin, kun hänen isänsä Glele kuoli ja hänestä tuli Dahomeyn yhdestoista kuningas. Béhanzinia kutsuttiin Dahomeyssa tradition mukaan nimellä "Kuningashai". Hänen mottonsa kuningashaina oli: “Vihainen hai pelottaa vihollisensa." Béhanzinin symbolit olivat hai, muna ja kaksi kookospalmupuuta.
Vankina

Ranskalaiset nimittivät Agoli-Agbon Dahomeyn kuninkaaksi. Béhanzin ja seurue, jossa oli hänen vaimojaan, palvelijoitaan ja lapsiaan siirrettiin vankeina Cotonouhun ja helmikuussa Länsi-Intiassa sijaitsevaan Martiniqueen.
Béhanzin kuoli Blidassa, Algeriassa keuhkokuumeeseen vuonna 1906. Béhanzinin jäännökset haudattiin uudelleen vuonna 1928 täysin sotilaallisin kunnianosoituksin Djimeen, jossa hänen jälkeläisillään on asuinkortteli.
Julkisuus, kunnianosoitukset ja muistomerkit

Kuningas Béhanzinia pidetään nykyisin suurena afrikkalaisena johtajana, joka kieltäytyi yhteistyöstä ranskalaisten kolonialistien kanssa ja joka taisteli urheasti kansansa vapauden puolesta.
Cotonoussa on Béhanzinin patsas Ranskan instituutissa ja Canan kaupungissa Béhanzinin vastarinnan muistopaikka.[lähde? ]
Béhanzinin kunniaksi pystytettiin muistomerkki hänen kotikaupunkiinsa Abomeyhin. Pohjoiskorealaisen Mansudae Art Studion valmistama teos paljastettiin Beninin kansantasavallan aikana, vuonna 1979. Se esittää kuningas Béhanzinia, jonka vasen käsi kohoaa torjuvasti ja jonka oikeassa kädessä on recade-valtikka. Veistoksen jalustassa on ote Béhanzinin pitämästä puheesta:
"En koskaan hyväksy minkään sopimuksen allekirjoittamista, joka saattaisi meidän esivanhempiemme maan itsenäisyyden menettämiseen."
Jalustan teksti päättyy: "Béhanzin Dahomeyn kuningas (1890-1906)". Sen mukaan Béhanzin olisi ollut Dahomeyn hallitsija vielä vangitsemisensa jälkeenkin, koska hän ei suostunut luovuttamaan maataan ranskalaisille miehittäjille.
Julkisuus, kunnianosoitukset ja muistomerkit > Kuvia patsaista ja muistomerkeistä

Béhanzinin muistomerkki Abomeyssa.
Muistomerkin jalustan teksti.
Béhanzinin patsas Ranskan instituutissa Cotonoussa.
Béhanzinin vastarintaa kunnoittava muistopaikka Canassa, Beninissä.
Symbolit

Béhanzinin kuninkaallinen lippu
Béhanzinin vaakuna
Béhanzinin antropomorfisen patsaan teki afrikkalainen kuvanveistäjä. Dahomeyn valloittaja, kenraali Dodds siirsi sen Ranskaan merkkinä kuninkaan kukistumisesta.
Carl Christian Böcker

Carl Christian Böcker (24. toukokuuta 1786 Vaasa – 1. toukokuuta 1841 Turku) oli suomalainen talous- ja tilastoalan vaikuttaja, joka teki elämäntyönsä Suomen Talousseuran sihteerinä. Hän julkaisi useita käytännöllisiä, yleistajuisia kirjasia ja kirjoituksia, laati mietintöjä ja selvityksiä taloudellisista asioista sekä keräsi laajan Suomea koskevan tilastollisen aineiston.
Elämänvaiheet ja ura

Viisivuotiaana orvoksi jäänyt Böcker kasvoi Vähänkyrön kirkkoherran Gabriel Reinin (1745-1809) kasvattipoikana. Hän pääsi ylioppilaaksi ja aloitti opintonsa vuonna 1801 Turun akatemiassa. Kameraalitutkinnon vuonna 1811 suoritettuaan hän toimi jonkin aikaa kopistina Suomen hallituskonseljissa. Vuonna 1813 hänet valittiin Suomen Talousseuran sihteeriksi, mitä tointa hän hoiti vuoteen 1833 asti. Sen jälkeen hän toimi Åbo Tidningar -lehden toimituksessa kuolemaansa saakka. Vuonna 1821 hänelle myönnettiin professorin arvonimi.
Talousseuran sihteeri

Talousseuran sihteerin tehtävistä selvitäkseen Böcker ryhtyi perehtymään maatalouteen ja käytännölliseen talouselämään. Se oli tarpeen, koska seuran tavoitteita olivat muun muassa perunan-, hampun- ja pellavanviljelyn sekä lampaankasvatuksen kehittäminen ja lisääminen sekä maataloustuotteiden jalostuksen kehittäminen. Käytännön kokemusta saadakseen hän viljeli myös kahta maatilaa ja perusti Turkuun lämpömittareita ja ilmapuntareita valmistavan työpajan. Hänen aktiivisuutensa ansiosta seuran toiminta oli vireää Turun paloon saakka. Böcker kehitti myös seuralle kirjeenvaihtajaverkoston. Hänen tavoitteensa oli muodostaa seurasta taloudellisen tiedon keskittymä, joka voisi muun muassa tiedottaa sellaisista koti- ja ulkomaisista keksinnöistä, joiden oli havaittu soveltuvan Suomen olosuhteisiin. Tietojen leviämistä varten seuran julkaisusarjojen ilmestymistahtia tihennettiin. Lisäksi lähetettiin kiertokirjeitä ja julkaistiin kirjasia ja kirjoituksia.
Suuri tilastohanke

Tilastotoimen kehittäjänä Böcker oli uranuurtaja. Talousseuran palvelukseen tultuaan Böcker sai vuonna 1814 senaatilta tehtäväkseen laati taloudellis-tilastollisen kertomuksen Vaasan läänistä. Aineiston keruu edellytti matkustamista. Kertomus julkaistiin seuraavana vuonna. Tämän jälkeen hän ryhtyi senaatin toimeksiannosta keräämään aineistoa Suomea koskevaan tilastollis-taloudelliseen esitykseen. Tähän työhön hän sai valtion avustusta vuodesta 1818 alkaen. Tilastoa varten hän teki laajoja tiedusteluja, jotka käsittivät yli kaksisataa asiaa. Aineistoa ei saatu julkaistuksi, mutta se on ollut arkistossa tutkijoiden käytettävissä. Teoksen suunnitelma on julkaistu vuonna 1852 Suomi-sarjan kirjassa.
Böckerin ollessa Talousseuran palveluksessa tilastotyö eteni hitaasti hänen kiireidensä vuoksi. Lisäksi työtä varten koottu aineisto tuhoutui Turun palossa Böckerin kodin mukana. Vuonna 1831 kenraalikuvernööri pani vauhtia työhön uhkaamalla palkanlisän menetyksellä. Böcker erosi Talousseuran palveluksesta ja alkoi kehittää tilastohanketta. Hän keräsi suuren tilastoaineistonsa pääasiassa vuosina 1834 ja 1835 lomakekyselynä kruununvoudeilta, henkikirjoittajilta ja nimismiehiltä. Keruusuunnitelma oli laajakantoinen. Maatalouden alalta tietoja kerättiin karjasta ja tiluksista, tuotantopanoksista, tuotannon tuloksista sekä kulutuksesta. Kansallisarkistossa olevaa aineistoa pidetään kansainvälisestikin arvokkaana.
Kirjallinen toiminta

Böcker oli itsekin aktiivinen kirjoittaja. Hänen tehtäviinsä kuului toimittaa seuran julkaisua Underrättelser från Kejserliga finska hushållnings-sällskapet. Vuodesta 1823 lähtien hän toimi myös niiden taloudesta vastaavana kustantajana. Vuosina 1827–31 ilmestyi myös Böckerin toimittamana neljä numeroa maataloutta käsittelevää vuosikirjatyyppistä julkaisua Tidning för Landthushållare ja kaksi numeroa sen suomenkielistä laitosta Sanomia Maanviljelijöille. Hän laati suuren määrän lausuntoja ja kiertokirjeitä sekä käytännöllisiä opaskirjasia muun muassa maatalouden ja metsätalouden alalta. Hän laati myös seuran vuotuisia almanakassa julkaistavia kirjoituksia. Lämpömittaripajan perustaja julkaisi 1824 myös kirjasen lämpömittareiden käytöstä taloudellisessa tarkoituksessa. Hänen tärkeimpänä julkaisunaan pidetään vuonna 1829 ilmestynyttä metsänhoitoa käsittelevää teosta Om skogarnes skötsel i Norden I. Teokseen oli suunnitteilla kaksi muutakin osaa, mutta ne eivät ilmestyneet. Teos sai alkunsa, kun Böckerin piti laatia hallitukselle metsänhoidosta mietintö, joka valmistui vuonna 1819. Mietinnön kirjoittamista varten hän joutui perehtymään metsänhoidon kysymyksiin.
Muu toiminta

Böckerillä oli myös kansansivistykseen liittyviä laajakantoisia ajatuksia. Hän oli perehtynyt muun muassa Pestalozzin ajatuksiin. Hän esitti, että jokainen kansalainen olisi velvoitettava jakamaan valtion tuella saamiaan tietoja eteenpäin toimimalla joitakin vuosia opettajana. Böcker otti osaa myös eräisiin taloudellisiin hankkeisiin, joiden takia niin hän itse kuin seurakin joutuivat taloudellisiin vaikeuksiin.
Böckerin kirjallista tuotantoa

Muutamia neuvoja talonpojille hallalta rasitetun pohjoisen Suomen maakunnissa (1833)
Neuvoja pellavan ruokkojille, kehrääjille ja kutojille (1822, kolme suomalaista ja ruotsalaista painosta)
Om ett widsträcktare begagnande af thermometrar för åtskillige ekonomiska behof (1824)
Om skogars skötsel i Norden (1829)
Broderick Crawford

Broderick Crawford
William Broderick Crawford (9. joulukuuta 1911 Philadelphia, Pennsylvania – 26. huhtikuuta 1986 Rancho Mirage, Kalifornia) oli yhdysvaltalainen näyttelijä.
Hänen vanhempansa olivat vaudeville-esiintyjiä. Hänen elokuvadebyyttinsä oli sivurooli elokuvassa Mitä nainen tahtoo... (Woman Chases Man, 1937). Hänen uransa tunnetuimpia elokuvia ovat mm. Seitsemän syntistä (Seven Sinners, 1940), Kaikki kuninkaan miehet (All the King's Men, 1949), Eilen syntynyt (Born Yesterday, 1950) ja Yöihmisiä (Night People, 1954). Hän sai parhaan miespääosan Oscarin sekä Golden Globen elokuvasta Kaikki kuninkaan miehet (All the King's Men, 1949). Tämän lisäksi hän loi mittavan uran televisiossa, näytellen useassa televisiosarjassa, kuten Highway Patrol (vuodet 1955–1959) ja King of Diamonds (1961–1962). Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.
Hän oli elämänsä aikana kaksi kertaa naimisissa ja ensimmäisestä avioliitosta hänellä oli kaksi poikaa. Hän kuoli halvaukseen 74-vuotiaana.
Aiheesta muualla

Broderick Crawford Internet Movie Databasessa. (englanniksi)
Broderick Crawford NNDB:ssä
Charles Blanc

Charles Blanc. Valokuva: Nadar.
Auguste Alexandre Charles Blanc (1813−1882) oli ranskalainen taidehistorioitsija. Hän oli jonkin aikaa vuoden 1848 jälkeen sisäasiainministeriön kaunotaiteiden osaston johtajana. Hän vaikutti Ranskassa tehokkaasti taidehistoriallisten harrastusten elpymiseen. Hänen pääteoksensa on 14-osainen Histoire des peintres de toutes les écoles (1849−1875). Paitsi sitä hän on muun muassa kirjoittanut L’oeuvre de Rembrandt ja Histoire de la renaissance artistique en Italie. Blanc oli Ranskan akatemian jäsen.
Charles Blancin veli oli sosialistinen poliitikko Louis Blanc.
Aiheesta muualla

Kuvia tai muita tiedostoja aiheesta Charles Blanc Wikimedia Commonsissa
Brodgarin kehä

| Brodgarin kehä |
| --- | --- |

Maailmanperintökohde
Sijainti:  Orkney, Skotlanti  58°59′46″N, 3°11′19″W
Tyyppi:  kulttuuri
Kriteerit:  I, II, III, IV
Valintahistoria
Valintavuosi:  1999
 Orkney
Brodgarin kehä (engl. Ring of Brodgar, myös Brogar) on neoliittinen kivikehä Orkneyn saarella Skotlannissa. Se sijaitsee pienellä kannaksella kahden järven välissä. Koska alueella ei ole koskaan suoritettu arkeologisia kaivauksia, kehän rakennusajankohdasta ei ole tieteellistä näyttöä. Ilmeisesti se on rakennettu noin 2500 eaa.
Kehä on halkaisijaltaan 103,6 metriä ja yksi suurimmista Yhdistyneen kuningaskunnan alueella olevista kehistä. Rakennelma koostui alun perin 60 kivestä, joista 27 oli yhä pystyssä 2000-luvun alussa. Kivet on pystytetty kolmen metrin syvyisiin ja yhdeksän metrin levyisiin kuoppiin.
Lähialueella on myös muita pystykiviä sekä vanhoja hautoja. Kivikehien historiallista tarkoitusta ei kuitenkaan tiedetä.
Brodgarin kehä ja sitä ympäröivä alue lisättiin Unescon maailmanperintökohteeksi vuonna 1999.
Aiheesta muualla

Kuvia tai muita tiedostoja aiheesta Brodgarin kehä Wikimedia Commonsissa
Luettelo internetilmiöistä

Tämä on luettelo tunnetuista internetilmiöistä.
Musiikki

Rickroll – kesästä 2007 lähtien levisi tapa huijata ihmisiä linkeillä katsomaan YouTubesta tai muualta Rick Astleyn musiikkivideota Never Gonna Give You Up. Ilmiö muodostui niin suosituksi, että YouTube muutti aprillipäivänä 2008 kaikki etusivullaan olevat videolinkit johtamaan kyseiseen videoon.
Gregoriuksen NMKY on saanut paljon katselijoita myös ulkomailta, (joka on parodiaversio kappaleesta YMCA)
Lazy Town -sarjassa esiintynyt laulu You are a pirate on nähtävillä YouTubessa monilla eri kielillä. Toista laulua We Are Number One on muokattu humoristisilla tavoilla.
Trololo on Eduard Hilin esittämä kappale (oikealta nimeltään ”Я очень рад, ведь я, наконец, возвращаюсь домой”, suom. Olen niin iloinen, sillä olenhan vihdoin palaamassa kotiin), joka on saanut suuren suosion YouTubessa.
Eteläkorealainen rap-artisti PSY (oik. Park Jae-Sang) tuli vuonna 2012 tunnetuksi musiikkivideolla ”Gangnam Style”. Siitä tuli ensimmäinen video, joka ylitti kaksi miljardia katselukertaa YouTubessa.
Yhdysvaltalaisen Baauerin Harlem Shake -kappale tuli tunnetuksi meemistä, jossa ihmiset tanssivat sen tahtiin.
Jotkut aiempien vuosikymmenten musiikkivideot, kuten esimerkiksi Armin ja Dannyn englanniksi laulama I wanna love you tender (suom. Tahdon olla sulle hellä), suomalaisen tanssinopettaja Åke Blomqvistin televisiolle tekemä diskotanssi-opetusvideo ja Länsi-Saksan Eurovision laulukilpailun 1979 edustuskappale ”Dschinghis Khan” ovat myöhemmin YouTubessa tai muuten tulleet internet-ilmiöiksi sisältämänsä tahattoman camp-huumorin ansiosta.
Yhtyeen Smash Mouth kappale "All Star" on noussut hitiksi, jota on muokattu monilla eri tavoilla.
Sergei Stepanov eli ”Epic Sax Guy” tuli internet-ilmiöksi vuoden 2010 Eurovision laulukilpailussa, jossa hän esiintyi Moldovan edustajaryhmän saksofonistina.
Darude Sandstorm on DJ Daruden tekemä biisi vuonna 2000. Kappale tuli Euroopassa etenkin Suomessa viraali hitiksi, ja siitä muodostui meemi. Meemin ideana on, jos joku kysyy internetissä, mikä tuon kappaleen nimi on, vastaaja kommentoi siihen Darude Sandstorm, vaikkei kappale olisikaan Sandstorm.
Kuvia ja ääniä

Badger Badger Badger on loputtomiin jatkuva animaatio, jossa piirretyt mäyrät voimistelevat.
Tanssiva vauva (Dancing baby) on 3D-ohjelmalla luotu lyhyt video tanssivasta vauvasta, joka levisi netissä 1996–1997. Ilmiö pääsi laajempaan levitykseen kun vauva esiintyi televisiosarjassa Ally McBeal lakinainen McBealin näkemänä hallusinaationa. Yhtye Trubble teki myös singlen ”Dancing Baby” (Ooga-Chaka), joka kohosi 1998/1999 Australian ja Britannian listoille.[lähde? ]
Jay Maynard eli ”Tron-mies” on minnesotalainen ohjelmoija, joka on valmistanut itselleen Tron-elokuvaan (1982) perustuvan puvun. Maynardin ylipainoinen habitus ja vartalonmyötäinen elastaani-puku herättivät ihmetystä keskustelupalstoilla kuten Slashdotissa ja Farkissa. Hän esiintyi puvussaan ”Tron Guyn” roolissa lukuisia kertoja Jimmy Kimmel Live! -keskusteluohjelmassa vuoden 2004 aikana.
Hampster Dance on yksinkertainen webbisivu, jossa 392 animoitua hamsteria tanssii taustalla pyörivän musiikin tahdissa. Sivun teki alun perin Deidre LaCarte lemmikkihamsterilleen Hamptonille. Verkkosivu saavutti suosion maaliskuussa 1999, jolloin se keräsi neljän päivän aikana 60 000 käyntiä. Tätä ennen sivulla oli ollut 600 kävijää. Myöhemmin käyntejä kertyi miljoonia. Hamsterisivu keräsi niin faneja kuin vihasivujakin.
Lolcat on sarja kuvia, joissa kissojen ja toisinaan muiden eläinten repliikeiksi on laitettu tahallisesti väärin kirjoitetulla englannilla milloin mitäkin humoristista. Ilmiön alkuperä on World of Warcraft -pelissä. Vakiofraaseja ovat muun muassa ”I CAN HAS CHEEZBURGER?” ja ”DO NOT WANT!”.
O RLY? on kesällä 2003 suosioon noussut meemi. Se perustui valokuvaan yllättyneen näköisestä tunturipöllöstä, johon joku lisäsi sanat O RLY? (engl. Oh, really?, suom. ihan tosi?). Pöllökuvat levisivät keskustelupalstoilla vastauksena hölmöihin toteamuksiin. Ilmiötä kehitettiin eteenpäin vastauksilla YA RLY (Yeah, really; ihan tosi) ja NO WAI! (no way!, ei millään!).
Doge esittää japanilaista Shiba-koiraa, joka katsoo kameraa epäilevällä ilmeellä. Kuvaan on lisätty tekstiä kuten "wow".
Loituma Girl on neljän ruudun flash-animaatio, joka sisältää kuvan Bleach-animen hahmosta Orihime Inoue pyörittämässä purjoa. Animaatio nousi suosioon 2006. Sen taustalla soi 27 sekunnin pätkä Ievan polkasta Loituma-yhtyeen esittämänä vuoden 1995 levyltä Things of Beauty. Tunnetaan myös nimellä Leek Spin.
goatse
Trollface on kuva viekkaasti hymyilevästä oliosta. Kuvaa on alettu myöhemmin kutsua nimellä ”Coolface”.[lähde? ]
Pepe on vihreä antropomorfinen sammakko, jota on ainakin vuodesta 2016 alkaen käytetty rasistisissa ja äärioikeistolaisissa yhteyksissä.[lähde? ]
Screamer tarkoittaa käyttäjän säikäyttämiseksi tehtyä lyhyttä videota tai tietokoneohjelmaa, joka vaihtuu arvaamattomasti pelottavaksi kuvaksi ja äänekkääksi kirkaisuksi. Esimerkkejä screamereista ovat muun muassa Scary Maze Game ja Ghost Car.
Videopelit

All your base are belong to us on japanilaisesta videopelistä Zero Wing löytynyt englanninkielinen fraasi, joka nousi suosioon internetissä vuonna 2001. Koko peli oli käännetty englanniksi aivan yhtä kehnosti, mutta juuri tämä lause alkuanimaatiosta nousi suosituimmaksi. Lausetta tai lyhennettä AYBABTU photoshopattiin lukuisiin kuviin ja sen saattoi löytää reaalimaailmasta televisiopaidoista tai kirjoitettuna milloin mihinkin.
Leeroy Jenkins on World of Warcraft -nettiroolipelin pelaaja, joka pilasi peliryhmänsä huolellisesti laaditun strategian ja tapatti koko ryhmän ryntäämällä suin päin kohti vihollisia huutaen ”Leeeeeeeerooooy... Jeeenkins!”.